<classify> MAHAKAMA Kuu Kanda ya Dar es Salaam, imepanga Septemba 24, mwaka huu kuanza kusikiliza kesi ya kupinga ukomo wa urais, iliyofunguliwa na mkulima, Dezydelius Mgoya.Mgoya ambaye amejitambulisha kama mkulima wa mihogo, matikiti na mboga, amefungua kesi hiyo dhidi ya dhidi ya Mwanasheria Mkuu wa Serikali AG huku akisimama mwenyewe bila wakili.Kesi hivyo inasikilizwa na jopo la majaji watatu, likiongozwa na Jaji Kiongozi Eliezer Felesh.Wengine ni Jaji Benhajj Masoud na Jaji Seif Kulita. Ilikuja jana kwa ajili ya kutajwa.Wakili wa Serikali, Daniel Nyakiha alidai kuwa waliwasilisha mapingamizi manane dhidi ya maombi hayo. Kwamba kutokana na kukosa anuani ya mleta maombi huyo, walimpatia nyaraka hizo jana.Akijibu hoja hiyo, Mgoya aliiomba mahakama kwa sababu alipewa nyaraka hizo muda mchache kabla ya kuingia mahakamani hapo, apewe nafasi ndani ya siku saba ili aweze kuzipita na kuzijibu.Upande wa wajibu maombi, hawakuwa na pingamizi na hoja ya mkulima huyo. Jaji Feleshi aliahirisha kesi hiyo hadi Septemba 24, mwaka huu.Alimtaka Mgoya iwapo atakuwa na majibu ya nyongeza juu ya hati ya kiapo kinzani, kuyawasilisha kabla ya siku hiyo.Jaji Feleshi alimhoji Mgoya kwanini hakutoa anuani yake, ambapo alidai kuwa alitoa anuani yake na namba ya simu zaidi ya wiki mbili zilizopita.Miongoni mwa mapingamizi nane ya upande wa mashtaka ni mahakama hiyo haina mamlaka ya kusikiliza shauri hilo. Pia wanadai mleta maombi, hana mamlaka ya kupinga vifungu namba 3,4,5,6 na 8 3 vya Sheria ya Haki za binadamu.Wanadai kuwa hati ya kiapo, inayounga mkono maombi hayo, haina mashiko kisheria.Mgoya alifungua kesi hiyo chini ya Kifungu cha 4 cha Sheria ya Utekelezaji Haki na Wajibu Sura ya 3 ya mwaka 1994 chini ya Ibara ya 303 ya Katiba ya Jamhuri ya Muungano wa Tanzania ya mwaka 1977.Kwa mujibu wa hati ya madai ya kesi hiyo, Mgoya anahoji Ibara ya 40 20 ya Katiba ambayo imeweka ukomo wa mihula miwili tu ya miaka mitano mitano10 ya uongozi katika nafasi hiyo ya urais.Hivyo, anaiomba mahakama hiyo itoe tamko na tafsiri ya maana sahihi na athari za masharti ya ibara hiyo.Pia anaiomba mahakama itoe tafsiri ya maana dhahiri ya masharti ya Ibara ya 42 2 ya Katiba kwa kuhusianisha na masharti ya Ibara za 13,21 na 22 za Katiba hiyo.  <topic>: KITAIFA 